युरोपको बेल्जियम देशको ब्रसेल्स स्थित बिमानस्थल र भूमिगत रेलमार्गमा भएको बिष्फोटबाट कुनै पनि नेपाली घाइते नभएको समाचार छ । बेल्जियममा रहेका एक नेपालीका अनुसार सो घटनामा परि नेपाली समुदाय सुरक्षित रहेको छ । त्यस्तै गैरआवासीय नेपाली संघले पनि सो घटनामा कुनै नेपाली हताहती नभएको जनाएको छ । एनआरएनए बेल्जियम संग निरन्तर सम्पर्कमा रहिरहेको भन्दै संघका केन्द्रीय अध्यक्ष घलेले अहिलेसम्म नेपाली समुदाय सुरक्षित रहेको जानकारी पाएको बताएका छन् ।
